ถนนอักษะ ไฟส่องสว่างกว่า 900 ต้น ดับเกินครึ่ง เกิดอุบัติเหตุหลายครั้ง
รอนานแล้ว สะพานบ้านลำจังหัน หมู่ 1 ตำบลสามแยก อ.วิเชียรบุรี จ.เพชรบูรณ์ สร้างไม่เสร็จสักที ชาวบ้านหลายหมู่บ้านเดือดร้อน รถใหญ่ต้องใช้ทางอ้อมหลายกิโล รถ จยย.เกิดอุบัติเหตุแล้วหลายครั้ง มีผู้สังเวยชีวิตที่สะพานแห่งนี้แล้ว แขวงทางหลวงชนบทเพชรบูรณ์ช่วยเร่งผู้รับเหมาให้หน่อย ชาวบ้านเขารอนานแล้วนะ,ซ่อมที ชาวบ้านที่ใช้ถนนสายบ้านกลึง-บ้านหนองสะแก ตำบลขามสะแกแสง อ.ขามสะแกแสง จ.นครราชสีมา ต้องทนใช้ ถนนที่มีสภาพเป็นหลุมเป็นบ่อ โดยเฉพาะช่วงบ้านคู ระยะทางราว 6 กม. ถนนเส้นนี้เป็นทางหลักเชื่อมไปตำบลขามเฒ่า อ.โนนสูง แต่ละวันมีผู้ใช้ทางจำนวนมาก อยากให้หน่วยงานที่เกี่ยวข้องซ่อมแซมให้ที,เกิดอุบัติเหตุบ่อย ผู้ใช้สะพานลอยข้ามแยกคลองตัน แขวง-เขตสวนหลวง แจ้งว่า ในปีนี้เกิดอุบัติเหตุและมีผู้เสียชีวิตบ่อยมาก เนื่องจาก รถจักรยานยนต์ลักลอบขึ้นไปใช้ ทั้งๆที่มีป้ายเตือน ห้ามรถจักรยานยนต์ขึ้น เหมือนกับที่อื่นๆ แต่ก็ไม่วายมีผู้ฝ่าฝืน ฝาก ผกก.สน.คลองตันเข้มงวดกวดขันด้วยจะได้ลดการสูญเสียลงบ้าง,ระวังหลุม ผู้ใช้ถนนพระราม 2 เขตบางขุนเทียน มุ่งหน้าเข้า กทม.ที่กำลังปรับปรุงถนนใหม่ ผิวถนนขรุขระ บางช่วงมีหลุมลึกขนาดใหญ่ อยู่เลนขวาสุด รถใช้ความเร็วเบรกไม่ทัน ตกหลุมพังเสียหายไปแล้วหลายราย วอนหน่วยงานที่รับผิดชอบ ช่วยกลบหลุมให้ด้วย เพราะหลุมมันลึกมาก,ไฟถนนดับ ประชาชนที่ใช้ถนนอุทยาน หรือถนนอักษะ เขตทวีวัฒนา แจ้งว่าไฟส่องสว่างที่มีอยู่กว่า 900 ต้น ดับเกินครึ่ง กลางคืนมืดมาก เคยเกิดอุบัติเหตุมาแล้วหลายครั้ง สนง.เขตทวีวัฒนา และการไฟฟ้านครหลวง เอาแสงสว่างคืนมาให้ที อย่าปล่อยให้ถนนที่สวยที่สุดของเมืองไทย กลายเป็นถนนที่อันตรายที่สุดเลย.,helpcenter@thairath.co.th,โทร.0-2127-1000 กด 2,แฟกซ์ 0-2272-1333,จันทร์-เสาร์ 09.00-17.00 น. เว้นวันอาทิตย์
ประชาชนที่ใช้ถนนอุทยาน หรือถนนอักษะ เขตทวีวัฒนา แจ้งว่าไฟส่องสว่างที่มีอยู่กว่า 900 ต้น ดับเกินครึ่ง กลางคืนมืดมาก เคยเกิดอุบัติเหตุมาแล้วหลายครั้ง สนง.เขตทวีวัฒนา และการไฟฟ้านครหลวง
ถนนอักษะ,ไฟดับ,สนง.เขตทวีวัฒนา,อุบัติเหตุ,ห้องร้องทุกข์,ข่าวทั่วไป